L 102/20
DA
Den Europæiske Unions Tidende
30.3.2022
6.
PARTER, FOR HVEM FRITAGELSESBEVILLINGEN TILBAGETRÆKKES (30)
Mellem den 25. marts 2021 og den 28. oktober 2021 blev Kommissionen underrettet om, at de to fritagne parter, der er opført i tabel 5, blev afviklet og indstillede deres aktiviteter.
(31)
Sachsenring Bike Manufaktur GmbH blev afviklet og indstillede sine aktiviteter den 12. januar 2021 på grund af konkurs, mens Cicli Cinzia srl blev afviklet og indstillede sine aktiviteter den 27. januar 2021.
(32)
Som følge heraf konkluderede Kommissionen, at fritagelsesbevillingen, som blev indrømmet Sachsenring Bike Manufaktur GmbH, skulle tilbagetrækkes fra den 12. januar 2021, og at fritagelsesbevillingen, som blev indrømmet Cicli Cinzia srl, skulle tilbagetrækkes fra den 27. januar 2021 i overensstemmelse med princippet om god forvaltning.
(33)
De i tabel 5 opførte parter blev underrettet om Kommissionens konklusioner og fik mulighed for at fremsætte bemærkninger hertil.
(34)
Der blev ikke modtaget bemærkninger fra Sachsenring Bike Manufaktur GmbH til Kommissionens konklusioner.
(35)
Cicli Cinzia srl anmodede i sine bemærkninger Kommissionen om at tage tilbagetrækningen af dens fritagelses­ bevilling op til fornyet overvejelse.
(36)
Kommissionen konkluderede efter en behørig vurdering af anmodningen, at der ikke var fremført nye argumenter til støtte for en revurdering af de tidligere fremlagte konklusioner.
Tilbagetrækningen af fritagelsesbevillingen blev derfor bekræftet og parten underrettet herom.
Tabel 5 Taric-tillægskode
Navn
Adresse
8009
Sachsenring Bike Manufaktur GmbH
Kyselhäuser Straße 23 06526 Sangerhausen, Tyskland
8066
Cicli Cinzia srl
Via Lombardia 48, Osteria Grande 40060 Castel San Pietro Terme, Italien
VEDTAGET DENNE AFGØRELSE:
Artikel 1 Den part, der er opført i tabellen i denne artikel, fritages for den udvidelse, der blev indført ved forordning (EF) nr.
71/97, af den ved Rådets forordning (EØF) nr.
2474/93 (9) indførte endelige antidumpingtold på importen af cykler med oprindelse i Folkerepublikken Kina til også at omfatte importen af visse dele til cykler fra Folkerepublikken Kina.
I henhold til artikel 7, stk.
2, i forordning (EF) nr.
88/97 får fritagelsen virkning fra datoen for modtagelsen af partens anmodning.
Datoen er opført i tabelkolonnen »Med virkning fra«.
Fritagelsen gælder kun for den part, der henvises specifikt til i tabellen i denne artikel.
Den fritagne part underretter straks Kommissionen om enhver ændring i virksomhedens navn og adresse og meddeler alle relevante oplysninger, især om enhver ændring i partens aktiviteter, der er forbundet med samleprocesser, og som vedrører betingelserne for fritagelsen.
(9) Rådets forordning (EØF) nr.
2474/93 af 8. september 1993 om indførelse af en endelig antidumpingtold på importen til Fællesskabet af cykler med oprindelse i Den Kinesiske Folkerepublik og om endelig opkrævning af den midlertidige antidumpingtold (EFT L 228 af 9.9.1993, s. 1).